**Ministru kabineta noteikumu projekta**

**“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk - projekts) mērķis ir nodrošināt noteiktajā apjomā un termiņā iziet kvalifikācijas praksi iestādē, pie komersanta vai biedrībā profesionālās izglītības programmās, kuras izglītojamais uzsāk pēc pamatizglītības ieguves, lai izglītojamie varētu kārtot valsts pārbaudījumus profesionālās kvalifikācijas iegūšanai 2021. gada pirmajā pusgadā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir izstrādāts, pamatojoties uz Covid-19 infekcijas izplatības pārvaldības likuma 4. panta 8. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 6. novembra rīkojuma Nr. 655 “Par ārkārtējās situācijas izsludināšanu”” (turpmāk – rīkojums) ar 5.13.2. apakšpunkts sākotnēji tika noteikts, ka no 2020.gada 9. novembra tiek pārtraukta mācību procesa norise klātienē visās izglītības iestādēs un nodrošinātas mācības attālināti, kā izņēmumu 5.13.2.3.apakšpunktā paredzot, ka profesionālās izglītības programmu praktiskās daļas apguve, kura nepieciešama profesionālo prasmju vai kvalifikācijas ieguvei un kuru nav iespējams veikt attālināti, var notikt klātienē. Šāda kārtība pastāvēja līdz 2020.gada 20. decembrim, kad ar 2020.gada 17.decembra grozījumiem MK rīkojumā (MK 17.12.2020 rīkojums Nr.777) tika noteikts, ka, sākot ar 2020.gada 21.decembri attālināti jāīsteno arī profesionālās izglītības programmu praktiskās daļas apguve.Atbilstoši 2021.gada 21.janvāra grozījumiem MK rīkojumā no 2021.gada gada 25.janvāra var notikt individuāla profesionālās izglītības programmu praktiskās daļas apguve, kura nepieciešama profesionālo prasmju vai kvalifikācijas ieguvei 2021. gada pirmajā pusgadā un kuru nav iespējams veikt attālināti, kā arī tās norises laikā ir iespējams ievērot divu metru distanci un novērst saskarsmi ar citiem izglītojamiem.Ievērojot minēto, kā arī valstī izsludinātās ārkārtējās situācijas ietvaros noteiktos citus ierobežojumus un aizliegumus Covid-19 izplatības ierobežošanai, epidemioloģiskās drošības pasākumus, klātienes pakalpojumu sniegšanu attālināti, tie kopumā būtiski ietekmē izglītojamo, kuriem kvalifikācijas ieguve paredzēta 2021. gada pirmajā pusgadā, iespēju valsts profesionālās izglītības standartā, kā arī attiecīgajās profesionālās izglītības programmās noteiktajā apjomā un termiņā iziet kvalifikācijas praksi iestādē, pie komersanta vai biedrībā. Atbilstoši Profesionālās izglītības likumam kvalifikācijas prakse ir attiecīgās profesionālās izglītības programmas praktiskās daļas (profesionālo iemaņu un prasmju) apguves noslēdzošā daļa pirms valsts pārbaudījuma profesionālās kvalifikācijas iegūšana. Līdz ar to, neizejot noteiktajā apjomā un termiņā kvalifikācijas praksi, izglītojamais nevarēs kārtot noslēguma pārbaudījumus un attiecīgi iegūt kvalifikāciju.Profesionālās izglītības programmām ir noteikts dažāds kvalifikācijas prakses ilgums. To īstenošanas kārtību, laiku katrai profesionālās izglītības programmai nosaka profesionālās izglītības iestāde, tādējādi kvalifikācijas prakse uz šo brīdi var būt gan uzsākta, gan jau izieta. Līdz ar to nav iespējams noteikt kvalifikācijas prakses apjoma samazinājumu, ņemot vērā jau izieto kvalifikācijas prakses apjomu. Tādējādi ar projektu tiek noteikts, ka, ņemot vērā izveidojušos situāciju, tai skaitā jau izieto kvalifikācijas prakses apjomu, ārkārtējās situācijas laikā noteiktos ierobežojumus, un konkrētās programmas specifiku, ar direktora rīkojumu var noteikt, ka profesionālās izglītības programmās, kuras izglītojamais uzsāk pēc pamatizglītības ieguves, kvalifikācijas praksi var samazināt noteiktā apmērā.Proti, projekts paredz, ka profesionālās vidējās izglītības programmās un arodizglītības programmās kvalifikācijas prakses apjomu var samazināt ne vairāk par 320 stundām (sastāda 8 nedēļas), ņemot vērā MK 17.12.2020 rīkojumā Nr.777 noteikto ierobežojumu no 2020.gada 21.decembra līdz 2021.gada 24.janvārim praktiskās daļas apguvi īstenot tikai attālināti (ja tas nebija iespējams, tad tā uz laiku tika pārcelta). Profesionālās pamatizglītības programmās kvalifikācijas prakses apjoms var samazināt ne vairāk par 240 stundām. Minētais apjoms noteikts, ņemot vērā šādu aprēķinu: 320 stundas no 560 kvalifikācijas prakses stundām (kas ir mazākais pieļaujamais kvalifikācijas prakses apjoms profesionālās vidējās izglītības un arodizglītības programmās) ir 57%, tātad 57% no 420 būtu 240 stundas. Savukārt, paredzot lielāku kvalifikācijas prakses apjoma samazināšanu, tiktu noteikts pārlieku mazs kvalifikācijas prakses apjoms, kas jau rada risku nekvalitatīvu speciālistu sagatavošanai. Tādejādi izglītības iestāde, individuāli izvērtējot izveidojušos situāciju un konkrētās programmas specifiku un secinot, ka nav iespējamas citas kvalifikācijas prakses organizēšanas iespējas, ar direktora rīkojumu, ievērojot profesionālās izglītības programmas un prakses norises specifiku/skolas mācību procesa grafiku, var pieņemt lēmumu par kvalifikācijas prakses apjoma samazināšanu programmās, grupām un audzēkņiem, ja kvalifikācijas prakse nepieciešama profesionālo prasmju vai kvalifikācijas ieguvei 2021. gada pirmajā pusgadā, un to nav iespējams īstenot attālināti, klātienē individuāli, kā arī tās norises laikā ir iespējams ievērot divu metru distanci un novērst saskarsmi ar citiem izglītojamiem. Minētais nav attiecināms uz modulārām izglītības programmās, jo šajās programmās praktiskā daļa ir moduļa noslēgumā, kas ļauj šo programmu plānot elastīgāk, modelējot programmas īstenošanas procesu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz profesionālās izglītības iestādēm, to izglītojamiem. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskajam regulējumam nav ietekmes uz tautsaimniecību, administratīvais slogs būs profesionālās izglītības iestādēm, kurām atbilstoši projektā noteiktajam būs jāprecizē kvalifikācijas praksi regulējošie dokumenti. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Attiecībā uz ierobežojumiem, kas saistīti ar valstī noteiktajiem ierobežojumiem ārkārtējās situācijas laikā šos noteikumus piemēro kompleksi ar Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu” ietvertajām normām. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Izglītības un zinātnes ministrijas mājaslapā, kā arī paredzēts to elektroniski izplatīt profesionālās izglītības iestādēm. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta un šāds regulējums nodrošina kvalifikācijas prakses apguvi noteiktajā apjomā, kura nepieciešama kvalifikācijas ieguvei 2021. gada pirmajā pusgadā. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem, nav nepieciešams veidot jaunas institūcijas, likvidēt vai reorganizēt esošās. Projekta izpilde neietekmē projekta izstrādē iesaistītās institūcijas funkcijas un uzdevumus.  |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J. Volberts

Terinka, 67047795

Inese.Terinka@izm.gov.lv